Јулијана Протић

Докторирала је на докторским уметничким студијама Универзитета уметности у Београду, на студијском програмуДигитална уметност, са тезом *Од А...Морфогенеза психоакустичне анимације облика (анимација функционалних модела симултаног генерисања облика модулирањем покрета и звука) 2015. године.* Магистрирала је на постдипломским интердисциплинарним студијама Универзитета уметности у Београду, на Групи за дигиталну уметност, са тезом *Вајање звуком,* 2010. године, а *д*ипломирала је на Факултету примењених уметности у Београду, на катедри Вајарство, 1993. године.

Завршила је едукацију на модулу Интегративни приступ Психодраме и Јунговске аналитичке психологије при Регионалној асоцијацији за психодраму и интегративну примену психотерапије, уводни део, у Београду, 2018 – 2019. године. Такође је завршила едукацију у области психодраме при Регионалној асоцијацији за психодраму и интегративну примену психотерапије у сарадњи са Српским психодрамским друштвом *Морено*, у Београду, 2010 – 2015. године.

# Јулијана Протић је запослена на ФПУ у Београду од 2016. године, у статусу доцента, а од 2021. у статусу ванредног професора за ужу уметничку област Примењено вајарство. Пре запослења на ФПУ у Београду, радила је на ФИЛУМ у Крагујевцу, од 2006. године, у статусу доцента, за ужу уметничку област Вајарство.Предаје на на сва три степена студија – на основним и интегрисаним, мастер и докторским академским студијама на ФПУ и на мастер академским студијама интердисциплинарних студија Универзитета уметности у Београду, на студијском програму Уметност и дизајн видео игара. Од 2022. године је и руководилац студијског програма мастер академских студија Уметност и дизајн видео игара Универзитета уметности у Београду.Била је 2019. гостујући професор на Аристотеловом универзитету у Солуну, у Грчкој, на Факултету примењених уметности, у оквиру програма Европске уније ЕРАЗМУС+, мобилности наставног особља и 2022. на *Pau Gargallo de Badalona (Barcelona)*, у Шпанији, такође у оквиру програма Европске уније ЕРАЗМУС+, мобилности наставног особља.

Остварила је 17 самосталних изложби и учестовала на 165 групних излагања, у земљи и иностранству, на десет ликовних колонија и вајарских симпозијума, на ликовним радионицама и добротворним аукцијама. Извела је пет трофеја, од чега три међународна, и као члан тима учестовала је два пута на конзерваторским радовима, на великом броју извођења сценографија за позориште, тв, филм и презентација компанија као што су *Visa, Имлек, Nextсокови,Raiffeisen банка, Camel*и тд. Усавршавала се у *Cité Internationale des Arts*, у Паризу 2012. године. За свој рад добила је неколико награда и захвалница, од чега и *Награду за област проширених медија* УЛУСа и *Сребрну медаљу* Универзитета уметности у Београду. Написала је петнаест ауторских текстова за каталоге изложби разних уметника и урадила дизајн и припрему за штампу дванаест каталога изложби уметника.

Члан је УЛУС-а, Удружења филмских и телевизијских уметничких сарадника Србије, Српске психодрамске асоцијације СПА Морено, Регионалне асоцијације за психодраму и интегративну примену психотерапије – РАИП и члан театарске трупе *Playback Beograd.*

Живи у Београду.